Këtë javë në Uashington 
Imigracioni do të jetë çështja kryesore që do të debatohet në Senat
Politikanët në Washington këtë javë do të përqendrohen tek imigracioni, ndërsa anëtarët e Senatit debatojnë mbi një ligj për riorganizimin e sistemit të imigracionit në Shtetet e Bashkuara. Ky projektligj është formuluar nga katër senatorë republikanë dhe katër demokratë. Ekziston një marrëveshje e përgjithshme brenda Shteteve të Bashkuara, se sistemi i imigracionit është me të meta. Projektligji i propozuar nga të dyja partitë do t’i siguronte rrugën drejt shtetësisë amerikane imigrantëve pa dokumente, do të përcaktonte procesin e ligjshëm të imigracionit për vendin dhe do të forconte sigurinë në kufi. Ja si shprehet Harry Reid, kryetar i shumicës demokrate në Senat: Disa kritikë thonë se ligji u siguron “de facto” amnistinë personave që kanë shkelur ligjin. Presidenti Barak Obama i ka bërë thirrje Senatit ta miratojë pa humbur kohë ligjin dhe ai pritet të flasë për të në Shtëpinë e Bardhë nesër. Ligji për imigracionin nuk është perfekt, por ai është arsyeshëm, tha presidenti në fjalimin e tij të përjavshëm. Edhe nëse ligji i imigracionit miratohet në Senat, ligjvënësit në Dhomën e Përfaqësuesve janë duke shqyrtuar reformat e tyre. Këtë javë, në fokus është edhe bujqësia, ndërsa Senati përgatitet të votojë për Ligjin mbi Fermat. Dhoma e Përfaqësuesve pritet të diskutojë në ditët e ardhshme për paketën e konservimit, ushqyerjes dhe programet e subvencionuara nga shteti. Për çështjet e jashtme, Dhoma e Përfaqësueve po shqyrton sulmet terroriste të vitit 2008 ndaj kryeqytetit financiar të Indisë, Bombeit. Grupi me bazë në Pakistan përgjegjës për këto sulme, Lashkar-e-Taiba dhe qëllimi, ose aftësia e këtij grupi për të kryer sulme ndaj Shteteve të Bashkuara, do të jetë fokusi i diskutimit që do të zhvillohet të mërkurën në Komisionin e Kongresit për Sigurinë Kombëtare. Po ashtu, qershori është muaji i homoskesualëve, një fakt që Sekretar Kerry e theksoi javën e kaluar. Duke filluar nga 1 gushti, martesa mes njerëzve të të njëjtit seks do të jetë e ligjshme në 12 shtete amerikane, plus Distriktin e Columbias. Presidenti Obama pritet të marre pjesë të enjten në një festim për muajin e homoseksualëve.